Bliebernichtide õlletootmisele pani 1869. aastal aluse Eduard Johann Bliebernicht (1838-1886). Esmalt tegutses pruulimiskoda  Audrus, kuid 1879. aastast Pärnus Suur-Jõe tänaval. Eduard Johanni surma järel juhtis firmat tema lesk Josephine Bliebernicht ja 1903. aastast perepoeg Arthur Bliebernicht (1872-1929), Eduard Gustavi isa, kes samal aastal oli lõpetanud Saksamaal Wormsi õllepruulide akadeemia. Kui Arthur 1923. aastal haigestus, asus tehase etteotsa tema abikaasa Mary Bliebernicht, kes juhtis firmat ettevõtte natsionaliseerimiseni 1940. aastal.